Mamut

context: El mamut sud-africà, l'hàbitat del qual s'estenia des de Sud-àfrica fins a Kenya, aparegué fa uns cinc milions d'anys i és l'espècie més antiga de mamut. Les primeres restes foren descobertes el 1928 a Sud-àfrica i consistien en uns quants ullals, molars i fragments de maxil·lars. El mamut sud-africà ja presentava una lleugera curvatura als ullals, típica dels mamuts.[46]
qas: answers: text: des de Sud-àfrica fins a Kenya
question: Quin era l'habitat del mamut sud-africà?

answers: text: fa uns cinc milions d'anys
question: Quan aparegué el mamut sud-africà?

answers: text: el 1928
question: Quan van ser descobertes les primeres restes de mamut sud-africà?

answers: text: a Sud-àfrica
question: On van ser descobertes les primeres restes de mamut sud-africà?

answers: text: uns quants ullals, molars i fragments de maxil·lars
question: En què consistien les primeres restes descobertes de mamut sud-africà?

context: Els mamuts adults feien servir la trompa per a consumir uns 180 kg d'aliment al dia. Ingerien gairebé qualsevol tipus de material vegetal, tot i que el seu menjar preferit era l'herba.[4] Menjaven altres parts de les plantes, com ara les fulles i l'escorça dels arbres, a l'hivern, quan la capa de neu cobria l'herba. La dificultat de mastegar herba (a causa de la seva riquesa en silici, que desgasta la dentadura), féu que els mamuts, igual que els elefants, desenvolupessin dents molars especialitzades, amb una superfície recoberta de petites crestes d'esmalt. Les dents posteriors dels mamuts, és a dir, les premolars i les molars, eren vint-i-quatre en total al llarg de la vida, tot i que només n'hi havia dotze com a màxim en un mateix moment. Les molars pesaven fins a 2 kg. A mesura que les dents es desgastaven, eren substituïdes per dents que creixien més enrere.[8] L'examinació de les seves molars també permet saber que eren animals de creixement lent que no assolien la maduresa sexual fins aproximadament els vint anys.[9] Quan els sis conjunts de molars que un mamut tenia al llarg de la seva vida s'havien desgastat, l'animal moria car ja no podia alimentar-se. Aquest procés solia durar entre seixanta i setanta anys.[10]
qas: answers: text: per a consumir uns 180 kg d'aliment al dia
question: Per a què feien servir la trompa els mamuts adults?

answers: text: a l'hivern
question: Quan menjaven escorça d'arbre els mamuts?

answers: text: petites crestes d'esmalt
question: Què tenien els mamuts a la superfície de les dents?

answers: text: La dificultat de mastegar herba
question: Què solucionaven les crestes d'esmalt de la superfície de les dents dels mamuts?

context: Les trompes dels mamuts, un exemple de dimorfisme sexual car eren més grans en els mascles que en les femelles, estaven adaptades per combats entre mascles. Aquests lliuraven combats per les femelles en què intentaven ferir l'oponent a les parts vulnerables de l'espatlla i el tòrax mitjançant els seus ullals. És probable que la possibilitat de quedar greument ferit fes que no hi hagués combats desiguals. Es coneix un cas en què dos mamuts estaven tan igualats que els seus ullals es quedaren encallats els uns amb els altres i, incapaços de separar-se, ambdós mamuts moriren de fam.[8]
qas: answers: text: de dimorfisme sexual
question: De què són exemple les trompes dels mamuts?

answers: text: per combats
question: Per a què estaven adaptades les trompes dels mamuts en els mascles?

answers: text: per les femelles
question: Per a què lliuraven combats els mamuts mascles?

answers: text: mitjançant els seus ullals
question: Amb què ferien els mascles mamuts als seus oponents?

answers: text: la possibilitat de quedar greument ferit
question: Què feia que no hi hagués combats desiguals entre mamuts?

context: La primera expedició occidental a Sibèria per estudiar els enormes ossos que s'hi trobaven fou la de l'anatomista britànic Hans Sloane, que el 1728 examinà restes fòssils de dents i ullals i determinà que pertanyien a una espècie d'elefant. Per explicar la presència d'animals tropicals a latituds tan altes, suggerí que la seva extinció es degué a un enorme canvi climàtic i al Diluvi Universal. Deu anys més tard, Philosophical Magazine publicà l'obra de l'alemany Johann Breyne, incloent-hi les seves anàlisis de fòssils i il·lustracions que li havia presentat Daniel Messerschmidt. Breyne corroborà la teoria de Sloan que els ossos pertanyien a un tipus de proboscidi.[8]
qas: answers: text: Hans Sloane
question: Quin britànic va fer la primera expedició a Sibèria?

answers: text: restes fòssils de dents i ullals
question: Què va examinar Hans Sloane el 1728?

answers: text: a una espècie d'elefant
question: A qui va determinar Hans Sloane que pertanyien els fòssils?

answers: text: a un enorme canvi climàtic i al Diluvi Universal
question: A què va ser deguda l'extinció dels mamuts segons Hans Sloane?

answers: text: la teoria de Sloan
question: Quina teoria va corroborar Johann Breyne?

context: El procés de clonació complet proposat requeriria trobar restes de teixit tou de mamut del qual es pogués extreure una cadena d'ADN. Aquest ADN seria posteriorment fusionat amb un òvul d'elefant asiàtic, el parent vivent més proper dels mamuts. Aquest òvul seria inserit a l'úter d'una femella d'elefant asiàtic i, si el procés tingués èxit, vint-i-dos mesos més tard naixeria una cria de mamut.[27] El 2003 s'anuncià el pla més ambiciós fins ara, encapçalat per científics japonesos de la Universitat de Kinki i russos de l'Institut Véktor.[28]
qas: answers: text: trobar restes de teixit tou de mamut
question: Què requeria el procés de clonació?

answers: text: una cadena d'ADN
question: Què volien extreure de les restes de teixit tou de mamut?

answers: text: amb un òvul d'elefant asiàtic
question: Amb què volien fusionar l'ADN del mamut?

answers: text: a l'úter d'una femella d'elefant asiàtic
question: On havien d'inserir l'òvul?

answers: text: vint-i-dos mesos més tard
question: Quan hauria de néixer la cria de mamut?